पालक पनिर
पालक पनिर बनाउन आवश्यक सामग्री :

पिंधेको पालुङ्गो दुई सय ग्राम

पनिर सय ग्राम सानो टुक्रा पारेको

लसुन एक सानो पोटी मसिनो काटेको

शुद्ध तोरी तेल ५० मिलि लिटर

हरियो खुर्सानी स्वाद अनुसार (मसिनो काटेको)

जिरा र धनियाको ताजा पेष्ट डेड चिया चम्चा

अदुवा आधा चम्चा सानो टुक्रा पारेको

जिराको दाना एक चिम्टी

नुन स्वाद अनुसार

वटर एक चम्चा

क्रिम एक चम्चा

बनाउने बिधि :

पालुङ्गोलाई राम्ररी सफा गरी उसिनेर ब्लेन्डर वा खल पिस्ने। पनिरको टुक्रा तेलमा तारेर झिक्ने।

तेल तताउने, जिराको दाना पड्काउने, लसन अदुवा हरियो खुर्सानी त्यसैमा फ्राई गर्ने। सुनौलो भएपछि पालुंगो ओइरिएर चलाउने। अब पनिर बटर नुन मसला राखेर राम्ररी चलाउने।

झिकेर भाडोमा राख्ने। माथिबाट क्रिम छर्ने र सानो सानो टमाटरको टुक्रा राख्दा राम्रो देखिन्छ। यो बच्चा, वृद्ध र बिरामीका लागि बनाउँदा चिल्लो, मसला, खुर्सानी र पनिर कम गर्न सकिन्छ|

बैज्ञानिकका अनुसार सय ग्राम पालुङ्गोमा पाइने पोषक तत्त्व :

प्रोटिन २.० ग्राम फलाम १०.९ मि.ग्राम

रेसा ०.६ ग्राम भिटामिन "सी" २८ मि.ग्राम

फसफोरस २१ मि.ग्रा. खनिज पदार्थ १.७ ग्राम

भिटामिन "बी" ०.०३ मि.ग्रा. क्याल्सियम ७३ मि.ग्राम

चिल्लो पदार्थ ०.७ ग्राम भिटामिन ए ९,३०० मि.ग्राम

कार्वोहाइडे्रड २.९ ग्राम क्यालोरी २६ ग्राम

पनिर

परिकार